Hann segir að börnin tali afgönsku með dari-hreim . Dari er annað af tveimur opinberu tungumálum Afganistan . Í fyrstu taldi lögreglan að börnin væru frá Austur-Evrópu . Að sögn Bisgaard verður reynt að útvega túlk sem getur rætt við drenginn , sem er eldra barnið , en hann er líklega tveggja og hálfs árs . Litla stúlkan er sennilega eins árs . Ekkert hefur spurst til foreldra barnanna en þeirra hefur verið saknað frá því um kvöldmatarleytið í gær . Meðal annars er verið að fara yfir upptökur úr eftirlitsmyndavélum af svæðinu og eins að ræða við fólk sem lét lögreglu vita af börnunum þarna . Lögreglan hvetur alla þá sem veitt geta einhverjar upplýsingar um börnin og foreldra þeirra að hafa samband . Á meðan eru börnin í umsjón félagsmálayfirvalda og eru þau við góða heilsu . Ekkert bendir til þess að þau hafi orðið fyrir áfalli vegna þessa , segir Erik Kaastrup-Hansen , framkvæmdastjóra velferðarsviðs Árósa . Hann segir í samtali við Jyllands Posten að viðbrögð þeirra séu fullkomlega eðlileg við aldur , það er eins árs og tveggja og hálfs árs til þriggja ára . Hann segir að þegar séu fjölskyldur reiðubúnar til þess að taka börnin að sér tímabundið ef lögreglu tekst ekki að finna foreldra þeirra fljótlega .